Við erum að losna.
Við erum loksins að losna héðan.
Guð minn góður.
Mér er alvara.
Guð minn góður!
Ég sagði ykkur að mér tækist að selja þennan bæ.
Var það ekki? –Jú.
Ég vil ekki gera lítið úr afreki þínu
en þú hefur sagt þetta ansi oft.
Ég held að þú hafir sagt þetta átta sinnum í allt.
Það þolir alveg endurtekningu.
Litlu, sætu ferðatöskurnar mínar.
David? Finnst þér að ég ætti að taka þessa með mér?
Ef ég á að vera alveg hreinskilinn
þykir mér afskaplega lítið til hennar koma.
Hún var gjöf frá pabba þínum. –Þetta er fínasta úlpa.
Ég yfirbauð Richard Branson á Kiminski–uppboði til að fá hana.
Ég fékk nóg af því að láta skvetta á mig heitu kaffi og blóði.
Vitið þið hver hefur ágirnst þessa úlpu? Jocelyn.
Ég gæti gefið henni hana að skilnaði.
Þú ættir að hugsa þig vel um
áður en þú gefur frá þér dýra merkjavöru, elskan.
Þetta yrði fyrsta flíkin í hennar eigu
sem hefði verið búin til utan Kína.
Ég ætla að gera það.
Ég get ekki beðið eftir að komast á ströndina.
Hvað meinarðu?
Ég er á leiðinni á St. Barths með Jennu, Leishu
og einhverri einni í viðbót sem ég man ekki hvað heitir.
Af hverju spyrðu? Hvað ætlar þú að gera?
Ég ætla til New York að hitta fólk. –Hvaða fólk?
Þú þekkir það ekki. Bara fólk.
Ég hélt að það hefðu allir snúið baki við þér
þegar þú gast ekki lengur borgað reikninginn á Waverly.
Það er algjör fjarstæða.
Ég á bara í annars konar sambandi við vini mína
og við þurfum ekki að vera í stöðugu sambandi hver við annan.
Allt í lagi.
Þú ættir að koma til New York þegar þú kemur til baka.
Hvað á ég að gera þar?
Fá mér kleinuhring á flóamarkaðnum í Brooklyn?
Mér datt í hug að við gætum leigt okkur íbúð á Manhattan
og sloppið við að búa í Brooklyn.
Ég ætla að vera hreinskilin, David og þú mátt ekki móðgast
en þegar ég kemst í burtu héðan ætla ég að fá mér mína eigin íbúð
svo ég geti pakkað á þann hátt sem mér sýnist
án þess að einhver kalli mig furðufugl.
Ding–dong. –Hæ, Moira.
Sæl, Jocelyn.
Mikið ertu glæsileg í dag. –Takk.
Suma daga gengur það upp. –Já.
Þú hefur væntanlega heyrt fréttirnar.
Ég heyrði að einhver hefði sýnt áhuga á því að kaupa bæinn.
Já, við erum að fara.
Ég vissi ekki að það væri frágengið.
Þar sem við erum að fara...
Guð, það er svo gott að segja þetta.
Mig langar sem sagt að gefa þér þetta til minningar um mig.
Það er aldeilis. Er þetta hárkolla?
Nei, þetta er úlpa. Úlpan.
Hvaða úlpa?
Úlpan sem þú gast ekki hætt að dásama þarna um daginn.
Ertu viss um að það hafi verið ég?
Það er þyngra en tárum taki
að ég mun aldrei hitta þig eða tala við þig framar, Jocelyn.
Ég mun þó geta ornað mér við minningarnar
og þú munt alltaf eiga þessa dásamlegu úlpu.
Vertu sæl, kæra vinkona.
Vertu sæl, Moira Rose.
Hæ? Hvaða ferðalag er á þér?
Má ég? –Komdu endilega inn.
Ég er með stórfréttir.
Við seldum bæinn. –Nú, nú?
Við erum á förum héðan. –Eruð þið á förum?
Bæði ég og fjölskyldan erum á förum héðan.
Fyrst svo er er ég með dálítið hérna sem ég þarf að sýna þér.
Upphaflega stóð til að við værum í frí með allt innifalið
þegar ég gerði þetta.
Hvað þýðir að vera í fríi með allt innifalið?
Alexis Claire Rose.
Viltu giftast mér?
Já.
Ef ég ætlaði að vera um kyrrt væri svarið já.
Þúsund sinnum já.
Ef það stæði öðruvísi á og ég væri ekki á förum
myndi ég pottþétt segja já.
Er svarið þá nei?
Já?
Ætlarðu að stela bílnum hans Rolands?
Já.
Þetta er engin Tesla en dugar til að koma töskunum á flugvöllinn.
Vildirðu tala eitthvað við mig? –Já.
Ég fékk hugmynd.
Hvað ef þú kæmir með mér til New York?
Hvað sagðirðu? –Já.
Er þér... Í alvöru? –Já.
New York? –Já.
Ég myndi ekki einu sinni vita hvað ég ætti að gera þar.
Þú myndir bara horfa á eina seríu af "Girls"
og gera síðan öfugt við það sem þær gerðu. Það er einfalt.
Þú átt annars konar líf þar og fullt af flottum vinum.
Ég ímynda mér að þeir klæði sig allir eins og þú.
Ég held að ég yrði alveg eins og álfur út úr hól þar.
Vinir mínir verða áreiðanlega allir í burtu í sumar
og ég fann æðislega íbúð með tveimur svefnherbergjum
í austurbænum. Hún er rosa flott.
Tveimur svefnherbergjum? Einmitt.
Ég leitaði að íbúð með þremur herbergjum
en ég þarf ekki á skrifstofu að halda.
Þú kemur. Þú kemur með til New York.
Pakkaðu niður í tösku. Pakkaðu niður í tvær töskur.
Hvað áttu margar töskur?
Ég ætla að bjarga þér frá þessu skítapleisi.
Sjáumst eftir smástund.
Twyla.
Sæll, hr. Rose.
Ég frétti að þið væruð á förum. –Já, það er alveg rétt.
Mig langaði bara að þakka þér fyrir frábæra þjónustu undanfarna mánuði.
Það var ekkert.
Miðað við þjórféð sem þú gafst mér
var ég aldrei viss um það hvort þú værir sáttur.
Ég ætla að fá einn kaffi þegar þú mátt vera að.
Ég þarf að tala við þig, Johnny.
Ég ætla ekki að vera gleðispillir
en ég hef vonda tilfinningu gagnvart kaupandanum þínum, Andy...
Roberts. –Alveg rétt.
Hann hefur gert það mjög gott.
Fjölskyldan hans efnaðist vel í hillubransanum.
Já, það er gott.
Hann hringdi í mig á sama tíma
og hann hamaðist á kerlingunni sinni.
Hvað segirðu? –Það er samt ekki vandamálið.
Vandamálið er að hann setti hátalarann á símann sinn.
Hverjum dettur í hug að gera slíkt?
Það er bara eitthvað sem maður eins og þú myndi gera.
Mér varð hugsað til þín
um leið og hann hafði kveikt á hátalaranum.
Ég get ekki átt samskipti við annan eins og þig.
Hafðu engar áhyggjur af þessi. –Ég er samt áhyggjufullur.
Þetta fer allt vel. Roland.
Er þetta gaurinn sem ætlar að kaupa bæinn?
Slakaðu bara á.
Nú kemur rúsínan í pylsuendanum. Sú seinni var líka mella.
Já, segjum það. Við sjáumst.
Afsakaðu, vinan en veistu hvar ég finn Johnny Rose?
Ég ætlaði að hitta fávitann hér.
Fávitinn er hér.
Ertu þá á förum?
Hvað sagði Ted við því?
Hann bað mín. –Er það virkilega?
Hverju svaraðirðu honum? –Ég sagði honum að ég væri á förum.
Hefðirðu þá gert það ef þú værir ekki á förum?
Er þetta einhver yfirheyrsla eða hvað?
Ég er á förum. Það er allt og sumt.
Þú virðist ekki vera sérlega hnugginn yfir því.
Ég samgleðst þér að komast aftur í náttúrulegt umhverfi þitt.
Ég er ekki höfrungur, Mutt. –Þú veist hvað ég meina.
Ég samgleðst þér.
Það gleður mig að þú sért ánægður með þetta.
Þú ættir að æfa þig í að sýna einhvers konar tilfinningar.
Hvað segirðu, var hann svolítið stuttaralegur við þig?
Voruð þið ekki alveg sammála, eða hvað?
Ætlum við að skrifa undir þetta, eða hvað?
Það er góð hugmynd, Andy. Ég er með pappírana klára
og þú þarft ekki að gera annað en að skrifa nafnið þitt hérna.
Hægan nú, félagi. Bíddu aðeins.
Ég fékk betri hugmynd. –Hvað meinarðu?
Hvernig litist ykkur á að koma heim til mín í kvöld
og smakka á víðfrægu osta– makkarónunum hennar Jocelyn?
Við getum skrifað undir þetta þá.
Við getum líka skrifað undir þetta núna
og síðan stungið okkur á bólakaf í ost og makkarónur.
Þú kvittar bara hér, Andy.
Mér finnst það æðisleg hugmynd.
Mig dauðlangar í heimilislegan mat.
Við getum allir notið þess eftir að þú skrifar undir.
Samkvæmt því sem Roland segir er Jocelyn hörkugella.
Ég get ekki farið héðan án þess að hitta hana.
Ef hún er svona mikil gella, hvað er hún þá að gera með honum?
Ég get ekki gert að því þótt hún sé með góðan smekk.
Já, einmitt. Smekk.
Rosalega ertu fín í þessari úlpu. –Já, ég veit. Jocelyn gaf mér hana.
Hvað segirðu? Eftirlíkingar eru ótrúlega flottar þessa dagana.
Takk. Ég get ekki beðið eftir vetrinum.
Mér mun líða eins og ég sé Patti Labelle.
Þú stóðst þig vel, prinsessa. –Takk fyrir það.
Þú mættir alltaf og fékkst bara góðar umsagnir.
Þú hlýtur að hafa haft áhrif á Mutt. –Hvað meinarðu?
Hann var búinn að afplána fyrir mánuði en hélt samt áfram að mæta.
Hvað meinarðu?
Kannski leiddist honum bara.
Kannski er hann hrifinn af sætum stelpum með hippalega hatta.
Skilurðu hvað ég meina, skvís?
Þetta eru ansi margar töskur.
Það er samt enn nóg pláss fyrir dótið þitt, engar áhyggjur.
Í sambandi við New York.
Þetta hljómar vel en ég get ekki farið.
Ha, hvað meinarðu? Af hverju?
Ég held að við séum ekki á sama máli um hvað það felur í sér.
Hvað þýðir það? Felur það eitthvað í sér?
Ég er hrifin af þér.
Ég vil ekki vera hrifin af þér en ég er það samt.
Það getur því ekki gengið upp hjá mér að við séum meðleigjendur.
Ég ætla því að segja pass.
Þú átt áreiðanlega fjölmarga vini
sem væru alveg til í að búa með þér.
Ekki eins marga og þú heldur.
Takk fyrir að vera hreinskilin.
Ég vildi að ég gæti breytt þessu.
Þú hefur verið frábær vinkona.
Reyndar eini vinur minn hérna. Samt alveg frábær.
Þú gerðir það að verkum að ég lifði vistina hér af.
Lifðir hana af. Takk fyrir það.
Þetta er það fallegasta sem nokkur hefur sagt við mig.
Nú fer ég sem sagt aftur til New York.
Ég fer einn þangað.
Þú verður þá bara áfram hér. –Já.
Ég held að það verði að vera þannig.
Ókei, bæ.
Afi minn reisti fyrstu hillu– verkmiðju fjölskyldunnar
í bæ eins og þessum. Hér er allt morandi í tækifærum.
Morandi, já, það er satt.
Mikið rosalega er þetta gott. –Slakaðu aðeins á, félagi.
Við eigum eftir að borða kvöldmat og eftirrétt að auki.
Orgíu á pönnu. –Ha?
Síðan fáum við okkur eftirrétt.
Það er æðislegt. Þessi gaur er algjör prins.
Mátaðirðu hana? –Hverja?
Úlpuna sem ég gaf þér?
Já, hún er rosa fín.
Ekkert of þröng? –Nei.
Ég gat hneppt alla leið upp. –Það er rennilás á henni.
Ég renndi henni alla leið upp.
Þú mátaðir hana ekki, var það nokkuð? –Nei.
Af hverju ekki? Þetta er æðisleg úlpa.
Leyfðu mér í það minnsta að sjá þig í henni.
Ég gaf hana. Mér þykir fyrir því.
Hún fór mér ekki og mér varð hugsað til Ronnie
og eins og þú veist veitir henni ekki af
að eignast einhverjar kvenlegar flíkur.
Ég fór því með hana til hennar og hún varð alveg strórhrifin.
Ég gaf hana því áfram.
Það er sumt sem maður bara gerir ekki, Jocelyn.
Maður reykir ekki í bíl þar sem er smábarn án þess að opna gluggann.
Maður gefur ekki þjórfé áður en skattinum er bætt við.
Maður notar ekki kók sem bland í drykki
og maður gefur ekki úlpu sem maður á í raun ekki.
Það er opið.
Hæ.
Ég kom bara til að segja þér...
Við ætlum að fara um leið og sölusamningurinn
hefur verið undirritaður.
Þú hlýtur að vera ofurspennt. –Já.
Hvers vegna vannstu alla þessa aukatíma í samfélagsþjónustunni?
Aukatíma í samfélagsþjónustunni?
Ronnie sagði að þú hefðir lokið við þitt fyrir löngu síðan.
Ég vil hafa nóg að gera. –Er það?
Hvað viltu að ég segi?
Gæti það verið vegna þess að þér finnst gaman að vera með mér?
Já.
Er þér alveg sama þótt ég sé á förum?
Auðvitað er mér ekki saman. –Hvað ertu þá að gera?
Af hverju hróparðu svona?
Ég ætla að spyrja þig einu sinni enn.
Hvers vegna vannstu alla þessa aukatíma í samfélagsþjónustunni?
Þú veist það. –Geturðu ekki bara sagt það?
En óvænt ánægja. Gakktu í bæinn.
Hvað segirðu gott?
Ég var bara að spá í það hvort pabbi væri hérna.
Já, pabbi þinn er hérna.
Johnny? Sonur þinn er hérna.
Vill hann koma inn? –Ég held ekki.
Hann vill ekki koma inn.
Hvað ertu að gera hérna, David?
Ég var bara að spá í hvenær við fengjum ávísunina.
Þetta er ekki rétti tíminn, David.
Þú gafst mér þennan bæ að gjöf
og því finnst mér ég eiga betra skilið.
Við skiptum þessu bara til helminga á milli okkar.
Ég er í miðju kafi í mjög mikilvægu máli, David.
Ef ég fer bara einn til New York þarf ég aðeins meiri peninga.
Það mun ekki gerast. –Það verður að vera þannig.
Það gengur ekki. –Það verður að gera það.
Talaðu við höndina því ég þarf að horfa á svínið borða.
Hvað vildi David?
Þar sem hann er eigandi bæjarins vill hann helminginn af peningunum.
Það eru allir svo gráðugir.
Leyfið mér að taka diskana ykkar. –Já. –Gerðu svo vel.
Þú ert svolítið voteygður, Andy.
Ég ætla að sækja kaffi handa þér.
Það er góð hugmynd.
Er það bara ég eða gerir eftirrétturinn mann graðan?
Ég held að það sért bara þú, Andy.
Ég held að ég ætti að leyfa ykkur að gera þetta leiðinlega
og síðan getið þið skrifað undir samninginn.
Þú ert nú meiri karlinn.
Hann er algjör prins. –Já, sannkallaður prins.
Ég held að þú sért að gera mjög góð kaup.
Er það virkilega? –Með þessu hér.
Til að auðvelda okkur þetta ætla ég að byrja á að skrifa undir.
Hvað segirðu um það?
975 þúsund dollarar. Það er ansi mikill ostur.
Ertu ekki sammála, krútt?
Krútt? Þú ert nú meiri sjarmörinn.
Það er allt tilbúið fyrir undirskriftina, Andy.
Mér finnst 975 þúsund óttalega ræfilsleg tala, Andy.
Hvað ertu að gera, elskan?
Milljón, aftur á móti... Það er töff. Það er sexí.
Þetta er hörkukvenmaður.
Ég held að þessi kvenmaður hafi rétt fyrir sér.
Hvað eru 25 þúsund aukalega á milli vina?
Það eru smáaurar.
Það er eins og kostar að taka leigubíl.
25 þúsund? Fyrir þig?
Þér verður ekki skotaskuld úr því.
Höfum þetta þá bara milljón, fjandinn hafi það.
Settu bara upphafsstafina þína þarna á punktalínuna.
Skrifaðu undir.
Hvað er að gerast?
Guð minn góður. Andy!
Við höfðum hann.
Settu pennann í höndina á honum.
Hann ætlaði að skrifa undir. –Svona já.
Hann ætlaði að skrifa undir. Skrifaðu undir!
Andy? –Hann langaði að skrifa undir, John.
Hann langar í þennan bæ.
Svona já. Skrifaðu bara á línuna.
Hvað? Hvað gerðist? Ó, nei.
Hringlaga hreyfingar. –Hringlaga?
Vesalingurinn getur ekki einu sinni haldið á pennanum.
Ég ætla að hringja eftir sjúkrabíl. –Ha? Nei, nei, nei.
Ekki gera það strax. Hann lítur mun betur út.
Vaknaðu, Andy.
Fólk vaknar oft úr svona dái.
Ég vildi óska að ég væri í almennilegu dái núna.
Hæ.
Hvar varstu? –Úti.
Ég ætla að halda áfram að pakka.
Bíddu. John?
Ég hef ekki brjóst í mér til að segja henni þetta.
Það varð ekkert af samningnum. –Hvenær förum við?
Við förum ekki, Alexis. Við seldum ekki.
Förum við ekki?
Verður allt í lagi með þig?
Ég er næstum viss um að ég sé trúlofuð
og ég er líka næstum viss um að ég var að enda við
að halda fram hjá kærastanum.
Það verður allt í lagi með hana.
Hvar er bróðir þinn? –Hver?
David.
Íslenskur texti: Berglind Anna Sigurðardóttir